Downloaded from YTS.BZ
Official YIFY movies site: YTS.BZ
Tillad mig at fortælle en historie.
Historien udspiller sig langt væk fra Danmark -
- i vor paradisiske tropekoloni De Danskvestindiske Øer.
Se, hvordan Dannebrogs majestætiske farver vajer -
- over de koloniale undersåtter.
Året er 1848 -
- og Danmark er en stolt slavenation.
Her har vi et pragteksemplar af en husholderske.
Hun hedder Petrine og bor i dette vidunderlige hus.
Til højre har vi Anna Heegaard.
Huset og Petrine tilhører hende.
Anna Heegaard er såkaldt frikulørt, hun er farvet og fri -
- og den rigeste på øerne med en imponerende slavebestand.
Ja, for gennem tiderne har vi fragtet bomstærke slaver -
- fra vores koloni i Vestafrika til De Vestindiske Øer.
Hos Anna Heegaard bor også Peter von Scholten.
Han har hustru og børn i Danmark, men det er en anden historie.
Von Scholten er øverstbefalende på øerne -
- og værner faderligt om de mageløse slaver.
For en glad slave er en nyttig slave.
Nok om det, for nu kommer der fint besøg af Hans Majestæt Kongen.
Som alle ved, har formålet med rejsen til kolonierne været -
- at tilse vore territorier og sikre de danske værdier.
Og hvilken rejse det har været.
Peter von Scholten, generalguvernør af Sankt Jan, Sankt Thomas og Sankt Croix -
- De har skabt et paradis på jord.
De styrer Danmark gennem den forestående frigørelse af slaverne -
- på ægte dansk fredelig vis.
Om blot 11 år -
- skal intet barn, ingen voksen, intet menneske -
- være slave under dansk flag. Det er slut.
For dette arbejde tildeler jeg Dem nu, generalguvernør Peter von Scholten -
- denne mindemedalje.
Ja, for det var på mode blandt kolonimagter at afskaffe slaveriet -
- men Danmark ønskede en langsom og bekvemmelig afvikling.
Goddag, min lille ven.
- Admiral Irminger, De har været i Afrika? - Det er korrekt, miss Heegaard.
Irminger anførte nedkæmpelsen af et negeroprør på Guldkysten i Guinea.
Så heroisk var det nu heller ikke. Og dog.
Der blev benyttet obeah-magi fra oprørernes side.
- Det var ikke helt nemt. - Obeah-magi er også et stort problem her.
Sludder og vrøvl. Velbekomme.
- Nej. Fortæl, hr...? - Plantageejer Hagensen, Deres Majestæt.
- Bliv endelig siddende. - Tak, Deres Majestæt.
Negrene tog deres heksemagi med hertil fra Guinea.
Obeah-mænd og -kvinder her på øen planlægger at forgive deres herskaber.
Kun negrene ved, hvem de er. Alle store oprør startede med obeah...
Tak, Hagensen. Der bliver ikke noget oprør her.
For hvorfor gøre oprør mod nogen, som behandler en så godt?
De har fri lørdag og søndag, så de kan tjene penge og købe sig selv fri.
Det har jeg egenhændigt sørget for med assistance fra miss Heegaard.
Jeg har opført slaveskoler -
- plantageejerrestriktioner, reformer for at forbedre de ufries forhold.
Ufrie?
- De mener slaverne. - Jeg mener de ufrie.
I Danmark er vi alle lige for Gud, konge og fædreland.
Slaveriets rangorden er blot en formalitet i kongeriget.
Der findes ikke et sted, hvor de ufrie bliver behandlet så godt og menneskeligt -
- som i de danske kolonier. Ikke et eneste sted.
Hørt.
Og lad os så få noget musik.
Danmark længe leve.
Hurra, hurra, hurra.
Hun kunne elske ham. Mulatten?
Nej. Det er en umulighed.
"Jeg ynder ham," var hendes ord.
Hadet er en gift, som alting dræber.
Mens kærlighed er en vin for sjæl og læber.
Han er herreløs, ung og stærk -
- men vi må takke for mit gode værk.
I morgen sælges han på slavemarked.
Flot! Rigtig flot!
Bravo!
- Yndigt. - De er uimodståelige.
Er de ikke bedårende? De er fra slaveskolerne.
- "Mulatten" af H. C. Andersen. - Kom.
Og miss Heegaard er da ikke til at stå for.
Går det ikke Deres Majestæt på, at en repræsentant for Danmark -
- lever på polsk med en frikulørt elskerinde?
Man gør det anderledes i troperne. Hendes hjem fejler da ikke noget.
Med forlov, Deres Majestæt.
Natten til i dag slog jeg et oprør ned på min egen plantage.
Min frue og jeg var nær blevet massakreret...
Et oprør, De ikke har indrapporteret. Så er det tydeligvis ikke så slemt.
Deres Majestæt, der er et oprør på vej. Vi har brug for militær assistance.
En gang for alle. Der er ikke noget oprør under opsejling.
En opstand på Deres plantage siger noget om -
- hvordan De behandler de ufrie, frem for hvordan Danmark gør.
Jeg beklager, Deres Majestæt.
Det er trist -
- at danske undersåtter udviser en sådan barbarisk opførsel.
Efter alt det, vi har gjort for dem. Det kan de ikke være bekendt.
Jeg tilbyder derfor, at admiral Irminger samt fregatten Ørnen med besætning -
- forbliver på de danske øer som beskyttelse mod et eventuelt oprør.
- Nej tak. - Ja tak.
Det kan da ikke skade at være på den sikre side.
Deres Majestæt, tak, men det bliver ikke nødvendigt.
Alt er i den bedste orden. De kan roligt fortsætte Deres rundrejse i morgen tidlig.
Du er så dygtig. Du kan virkelig spille teater.
Det var jo det, jeg sagde.
- Ret dig op. - Ja, ja, mor.
Så. Af sted i skole med dig.
- Godmorgen, Anna. - Godmorgen, Petrine.
Du var som altid en enestående hjælp til festen i går. Tak, min kære.
Tak.
- Mishandler en plantageejer mig unødigt: - Har jeg ret til at klage.
- En plantageejer må straffe mig med: - Højst 12 piskeslag.
- Og for negerinder: - Højst seks piskeslag.
Næste. Tom?
Du er ufri og skal betale leje af dig selv for én lørdag. Det bliver én rigsdaler.
- Hvor meget tjente du hos Petersens? - En rigsdaler.
Tom, det regnskab går jo slet ikke op. Du har ingenting tjent.
Hun havde ikke mere. Hun er jo enke.
- Hold fast i den pris, I aftalte. - Jeg ved det godt.
- Det er sidste gang. - Tak, miss Heegaard.
- Næste? - Gudrun. Frikulørt.
Det bliver syv rigsdaler for en uges arbejde.
- Syv rigsdaler? - Ja, miss Heegaard.
Festen, slagtningen, det løber jo op. Miss Heegaard har selv fastsat min løn.
Næste. Tak, Gudrun.
Sif? Ufri.
Du skal betale leje af dig selv for to lørdage. Det bliver to rigsdaler.
- Hvor meget tjente du hos Nielsen? - Fem rigsdaler.
Flot. Det kalder jeg en god handel.
Miss Heegaard, jeg vil gerne anmode om tilladelse til at købe mig selv fri.
Kære Sif. Kom her, min ven.
Formålet med generalguvernørens og mit arbejde er, at I køber jer selv fri.
Hvem er det?
Løb ud til hende.
Hun skal nok klare den.
Master Hagensen har gjort det. Og ingen sårbehandling.
Sådan noget svineri.
Hun hedder Esther.
Vi beholder hende her.
Hun har fået mere end seks piskeslag.
Den højeste straf for ulydighed er seks for kvinder og tolv for mænd.
Det ved De udmærket godt. Ved Gud ikke 50.
- De har end ikke sårbehandlet. - Som loven foreskriver.
Jeg nedkæmpede et oprør på min plantage. Pigen opførte sig mistænkeligt.
Tænk, at De vil være det bekendt. Lad mig købe hende for 40 rigsdaler.
40 rigsdaler? Når sårene er helet, kan man få 150 for hende.
I den tilstand?
- 100. - 50.
- 80. - 60.
Enten tager De imod tilbuddet, og så bliver det mellem os -
- eller også fordobler jeg Deres skatter ved næste høst.
Det bliver min ruin. Jeg har forhindret et blodbad!
Tænk at tage det op i Hans Majestæts nærvær.
Et blodbad?
Ja, miss Heegaard. Situationen er yderst eksplosiv.
Plantageejerne er utilfredse med de tab, de påføres ved frigørelsen af slaverne -
- og som vi ikke er sikret kompensation for.
Negrene er vrede over, at de skal vente endnu 11 år med at blive frigivet.
Vi er ikke nok hvide til at beskytte os mod negrene, når de går grassat.
Vi har brug for den beskyttelse, admiral Irminger og fregatten kunne have ydet.
Vi risikerer at miste alt. Det gælder også Dem, miss Heegaard.
På vegne af samtlige plantageejere forlanger jeg, at De, von Scholten -
- skriver til Hans Majestæt og beder om militær assistance, før det er for sent.
Ellers gør vi det selv.
Truer De mig?
Hvis De gør alvor af Deres ord, bliver De anklaget for landsforræderi.
Jeg skal personligt sørge for at udmåle den værst tænkelige straf.
Hagensen, lad os se, om der er hold i Deres oprørsfrygt.
Petrine, hent Tom.
Tom?
Tom!
Tom?
- Det må du ikke! - Det er ikke min.
Hvis er den så?
Måske er den til beskyttelse. For at komme tilbage til Afrika i et stykke?
Du er ikke fra Afrika. Du er født her.
Det er det, jeg siger. Det er ikke min.
Ah, Tom!
Kom, kom, kom.
Det er Tom, min mest betroede medarbejder.
Vi har kendt hinanden i 20... 25 år, ikke, Tom?
Deres medarbejder? Er det ikke Deres neger?
Hold op med at være så nøjeregnende med de formaliteter.
Master Hagensen tror, I er vrede over den lange frigørelse og pønser på et oprør.
- Pønser I på noget? - Nej, master Peter.
Lad os få en drink i dit redskabsskur.
Militær assistance.
Jeg skal ikke have en ubetydelig starut til at piske en stemning op på mine øer.
Irminger? Ubetydelig? Han har lige nedkæmpet et oprør i Guinea.
Hvis først negrene føler sig undertrykte, gør de oprør.
Jeg er øverstbefalende på øerne. Alt er under kontrol.
Hvad med Hagensens negre? Det kunne have været her.
- Vi kan miste alt. - Du mister ikke alt. Du har jo mig.
Ja?
Miss Petrine? Miss Heegaard har vist brug for dig.
Du forstår jo ingenting!
Du er øverstbefalende på øerne. Skaf os den beskyttelse, vi har behov for!
Hvorfor bliver du så arrig?
Hvad skal der blive af mig, hvis det hele går op i røg? Hvis der kommer et oprør?
Anna, du er hysterisk!
Hvis generalguvernøren venter udenfor, skal jeg nok tage mig af det.
Jeg sover hos mig selv.
Jeg mister det hele, fordi han ikke vil gøre det, der skal til for at beskytte os.
- Anna, du mister ikke noget som helst. - Det ved du ikke noget om.
Kom her... kom.
Anna?
Kan du heller ikke sove?
Jeg fandt den her i haven.
Obeah?
Det betyder oprør.
Måske er det den nye pige. Måske er hun obeah-kvinde.
Lov mig, at du ikke siger noget til nogen.
- Hvad er det? - Sværg.
Jeg sværger.
Det er et brev, hvori generalguvernøren beder kongen sende militær assistance.
Har han skiftet mening?
Anna, det må du ikke gøre. De hænger folk for mindre.
Hvis der bliver oprør, kan Peter intet gøre.
Der er ikke nok hvide hernede til at beskytte os.
Lad være, Anna. Det er for farligt.
Se, hvem der er kommet til Freegut.
- Godmorgen, miss Gudrun. - Godmorgen, miss Petrine.
Sikke en dejlig overraskelse. Kom indenfor.
Tak.
Du og Frederik kan bo her, indtil I får råd til jeres eget sted.
Tak.
Har du fortalt hende det?
- Nej. - Hvorfor ikke?
Du har sparet op i årevis.
Hvad holder dig tilbage?
Jeg værdsætter alt, hvad du gør for os, Gudrun. Det gør jeg.
Men jeg har min søn, og det er ikke sikkert i Freegut.
Jeg må tilbage. Miss Heegaard har brug for mig.
Vil du ikke være fri?
Selvfølgelig vil jeg det, men hvad med miss Heegaard, når jeg køber mig fri?
- Det har altid været os to. - Hun ejer dig!
Hør nu her.
Når du bliver fri, bestemmer du over dig selv.
Du kan bruge dine penge og al din tid -
- som du selv har lyst til.
Du kan endda få din egen slave.
Ligesom mig. En, der kun arbejder for dig.
Sorte Svend, kom herover.
Da han var ung, stak han af.
Ja, Sorte Svend stak af fra sin plantageejer.
Han er heldig, han stadig har sine hænder og fødder. Men han er stærk.
Se de hænder her.
De kan tage fat! Det kan jeg godt sige dig.
Jeg lejer ham ud.
Det er sådan, jeg får det til at løbe rundt. Ligesom miss Heegaard.
Svend, fortæl miss Petrine, hvad du sagde forleden.
Hvis vi bliver frie, vil jeg have løn for mit arbejde.
Guvernøren frigiver ikke slaverne før om 11 år.
De siger, det måske ikke er op til guvernøren.
Havde jeg vidst, friheden var tæt på -
- havde jeg sparet mine penge og fået min frihed gratis.
Og nu vil du have penge? Du burde betale mig.
Skal du have prygl?
Du er heldig, det ikke er en danskers hus, for så havde du fået tæsk.
Hvorfor er det ikke op til guvernøren? Vil slaverne kræve frihed?
- Ved et oprør? - Måske er det bare slavesladder.
Se lige dig. Sådan en fin dame.
Se de fine, hvide handsker.
Hvide kælling.
De sejler ud, og alt er pakket.
Og så havde de glemt madeiraen, og så måtte vi vende om.
Bare drik. Det er vores egen vin.
Mine damer og herrer, velkommen til auktionen hos miss Heegaard.
Vi udbyder i dag først Sif.
En mulatinde i sit 26. år.
Til salg for 320 rigsdaler. Hun udbydes udelukkende til salg til sig selv.
- Nu ikke noget med at byde, Nielsen. - Nej, nej.
Hvem byder 320 rigsdaler for mulatinden?
320 rigsdaler er budt. Første, anden, tredje.
Mulatinden går til mulatinden for 320 rigsdaler.
- Årh! Er hun ikke kær? - Jo, hun er så bedårende.
- Tillykke med det hele, kære Sif. - Tak, hr. generalguvernør.
Vi fortsætter til den næste i rækken. Denne unge mand.
Fuldblodsneger i tredje generation -
- Hjalte, i sit 22. år, bevendt ud i gartneri -
- og han udbydes til 600 rigsdaler.
600 rigsdaler? Det var godt nok dyrt. For en gartner?
Hr. Nielsen... Jeg tvinger Dem jo ikke.
Det er en ung mand i sin bedste alder. Stærk.
- Meget stærk. - Se nu bare.
- Det er en kraftkarl uden lige. - Det er for dyrt.
Jeg har brug for en gartner. Jeg har ikke haft en, siden Hans Peter købte sig fri.
- Må jeg se ham uden klæder? - Naturligvis.
Hjalte, min egen...
Det hele, min ven.
- Det fås ikke bedre. - Nej, det kan jeg godt se.
Det kunne jeg godt tænke mig, Nielsen. Det kunne jeg rigtig godt tænke mig.
Ja, han er stærk.
- Ikke et eneste ar på kroppen. - Han er så lydig.
Jeg tror, han er alle pengene værd. Han er den helt rigtige.
- Lige det, jeg har brug for i haven. - Er det et bud, jeg hører herfra?
Nå, hvem kommer nu?
Irminger?
Admiral Irminger. Jeg troede, De eskorterede Hans Majestæt.
- Hvad bringer dog Dem hertil? - Det gør generalguvernøren da.
Gør jeg det?
Jeg kommer med Ørnen med fuld besætning, som De bad Hans Majestæt om.
Admiral Irminger, hvilken overraskelse. Velkommen tilbage.
De husker vel hr. og fru Nielsen.
- Hr. admiral. - Hr. og fru Nielsen.
Et ord under fire øjne, hr. generalguvernør?
- Seks øjne. - Seks?
Miss Heegaard er min konsulent. Vi gør alting sammen.
Som De vil. Denne vej.
De er omringet af sorte horder, som tror, de kan gøre, som det passer dem.
- Selvfølgelig... - Undskyld.
Lige et øjeblik.
Selvfølgelig konspirerer negrene også her.
Nej. Forholdene på vores øer kan ikke sammenlignes med de andre koloniers.
Her har de ufrie det godt. Der bliver ikke noget oprør.
Ah, Petrine. Kom ind.
Hvordan kan kongen have modtaget et brev med min håndskrift og mine stempler -
- som jeg ikke har skrevet?
Jeg beder Hans Majestæt sende Irminger over -
- for at beskytte de danske plantageejere og embedsvældet i det brev.
Jeg er nødt til at spørge. Du har adgang til mine stempler.
Du har masser af fjender, men den første, du anklager, er mig.
I holder møde i mit hjem, og jeg er sat uden for døren.
- Sådan var det ikke ment. - Hvordan var det så ment?
Undskyld.
Irminger får gæsteværelset.
Admiral Irminger. Godmorgen.
Godmorgen, miss Heegaard.
- Spiller De? - Nej, men jeg har en udmærket tenor.
De interesserer Dem for botanik?
For alle aspekter af den naturvidenskabelige lære.
Jeg har stor respekt for videnskaben og filosofien, særligt Hegel og Kant.
Verdens største tanker tænkes af europæiske hoveder.
"Menneskeheden finder sin ypperste perfektion i den hvide race." Kant.
Absolut.
"Die Forelle". Den frække fisk.
Hvor bliver den kylling af? Saml den op og pluk videre!
Godmorgen.
Esther, din umulige døgenigt. Skræl grøntsagerne i stedet.
Gudrun, her slår vi ikke. Og vi taler dansk. Miss Heegaards ordre.
Måske kan hun lære hende at lave mad. Jeg kan ikke.
På grund af hende må jeg arbejde for to.
Jeg har også arbejdet i marken engang. Jeg har købt min frihed.
Min egen slave. Mit eget hus. Jeg er ikke doven.
Du er mere doven end en gammel orne.
Gudrun.
Mere doven end en gammel ko.
Det sker, hver gang jeg sætter hende på plads.
Er du besat af Djævlen, pigebarn? Af sted med dig.
Der er noget med den pige. Hun er obeah-kvinde.
- Ligegyldigt hvad miss Heegaard siger. - Nej.
- Har du talt med miss Heegaard? - Ikke endnu.
Du kan måske godt lide at være nogens ejendom.
- De er vitterlig en glimrende tenor. - Jo tak.
- Lyrisk tenor. - Bravo.
Sikken glæde vi har af den europæiske kultur.
Den vil vi installere i negrene i slaveskolerne.
Negrene?
De taler, som om De ikke selv var det. En neger.
En neger er en ufri, der arbejder i marken.
Et dannet, civiliseret menneske er ikke en neger.
Deres racemæssige tilknytning har intet med dannelse at gøre.
Det er et spørgsmål om biologi.
Tillader De?
De skal stå her.
Frøken, hvis De vil være så venlig.
Kom, Petrine.
De skal stå her.
Så skal jeg bede Dem om at bøje let heroppe ved skuldrene.
Tak skal De have. Og De skal ned i knæ.
Ja, langt ned. Hvis De kan få armene med.
Ja, ja, ja. Således.
Kan De se det? Det er videnskab.
Tak for musikken og godt selskab.
Forresten ...
Det undrer mig, at generalguvernøren bad mig rejse hjem i går.
Da jeg mindede ham om, at han selv hidkaldte mig, skiftede han mening.
Bizart.
Har han fjender, der ville udgive sig for at være ham og skrive til kongen?
Sukkerproduktionen afgiver ikke profit som tidligere. Plantageejerne er vrede ...
Nej, det er nok mig, der ser spøgelser, men som De ved, er der dødsstraf for det.
Naturligvis.
Skaf mig det brev. Nu!
- Mig? - Ja. Du må få det til at forsvinde.
Nej, jeg vil ej. Jeg sagde, du ikke skulle sende det.
I vil takke mig, når de satans negre løber blodtørstige gennem gaden.
Så længe du og jeg holder sammen, som vi altid gør, skal det nok gå.
Er du klar over, at jeg kan blive hængt for det her?
Gør, som jeg siger -
- eller jeg sælger dig til højestbydende.
Er det dit alvor?
- Undskyld, hr. admiral. Forstyrrer jeg? - Nej.
Nu gør du.
- Forstyrrer. - Hov.
Undskyld.
Jeg ordner det med det samme, admiral Irminger.
Jeg henter noget rent papir til Dem.
Hvor tror du, du skal hen?
Kom tilbage.
Stil kanden fra dig.
Ræk mig din hånd.
Av! Nej!
- Hvad foregår der? Hr. admiral! - Miss Heegaard, jeg straffer negerinden.
- Hvad har hun da gjort? - Hun var ulydig.
- Her i huset slår vi ikke. - Det var ikke min mening at slå.
- Jeg vil blot klippe et led af. - Et led?
Et fingerled.
De er gæst. De har ikke ret til at straffe nogen her.
Jeg beklager, miss Heegaard. Det var ikke min mening at være uhøflig.
Min egen. Gør det ondt?
Der er ikke meget redningsmand over ham.
Tak.
Kom.
Master Irminger er farlig. Han gør folk vrede. Rigtigt vrede.
Måske endda vrede nok til at gøre oprør.
Du må vælge side snart, ellers er det for sent.
- Ellers hvad? - Ellers hakker oprørerne dig i stykker.
- Kommer du? - Ja. Jeg kommer.
Anna?
Jeg vil gerne anmode om tilladelse til at købe mig selv og Frederik fri.
- Det får du ikke lov til. - Det er ulovligt.
Du skal ikke belære mig om loven. Jeg var med til at finde på den.
Hold op. Jeg har sagt undskyld for det med Irminger.
Hvis du nægter os retten til at købe os fri, fortæller jeg generalguvernøren -
- hvem der skrev det brev.
- Jeg vil bare gerne eje mig selv. - Forlader du mig?
Nej. Jeg er taknemmelig for alt, hvad du har gjort for os.
Miss Gudrun er her ikke.
Tal dansk!
Skaf mig noget koldt til mit øje.
Du kan jo ingenting! Jeg siger til miss Heegaard, hun skal sælge dig.
Jeg bønfalder dig. Jeg skal nok gøre mig umage.
Tal dansk.
Er det din? Er du obeah-kvinde?
Nej, miss Petrine. Det sværger jeg.
Hvis der sker noget med miss Heegaard, bliver det værst for dig selv. Hører du?
Nu.
Tilbage.
Undskyld, miss Heegaard. Han strejfer rundt.
Frederik, hvorfor er du ikke oppe at øve tabeller?
Du er alt for kvik til at gå i slaveskole. Jeg burde undervise dig i stedet.
Det er begrænset, hvor meget jeg kan nå, inden I flytter.
- Jeg vil ikke flytte. - Det er heller ikke med min gode vilje.
Du må ikke være ked af det. Så bliver jeg det også.
Giv Frigg dine nøgler og sæt hende ind i bogføringen.
Frigg?
- Kan hun overhovedet regne? - Kan du regne, Frigg?
Ja, miss Heegaard.
Giv hende nøglerne. Jeg står uden housekeeper, når I er rejst.
Jeres auktion bliver i morgen. Så er det ude af verden.
- Allerede? - Ja.
Må jeg se dig?
Så. Ret dig op.
Kom.
- Tillykke med den store dag, min ven. - Tak.
- Det må være dig, der er til salg. - Ja, master auktionarius.
- Hvad hedder du, min fine ven? - Frederik, master.
Frederik. Tag du sådan en Kongen af Danmark -
- og smut ud og leg, så ordner de voksne resten.
Med forlov, master auktionarius, min søn er også til salg.
Det ordner vi uden ham.
Han skal ikke overvære sin auktion, når han er så ung. Det ville være inhumant.
Godt.
Velkommen til auktionen af Petrine, dette pragteksemplar af...
Er du neger, sambo eller mulat?
Hun er for lys til at være sambo.
Mulat. Jeg er mulat, master auktionarius.
Dette pragteksemplar af en mulatinde, stadig i sin fødedygtige alder -
- og en af øens mest efterspurgte housekeepers.
Hun udbydes til salg for 500 rigsdaler.
Undskyld, master auktionarius, jeg fik at vide, at jeg kun kostede 450.
Du er mulat. Det sætter prisen op. Jeg håber, budgettet holder.
Hvem byder 500 rigsdaler?
500 rigsdaler er budt. Første, anden, tredje...
Mulatinden går til mulatinden for 500 rigsdaler. Betal ved kassereren.
Hernæst udbydes negerdrengen Frederik til salg.
- Hvad er han? - Min søn er mustice.
Mustice?
Ja, hvis De lige vil have mig undskyldt.
Udmærket.
Udbudsprisen for musticedrengen bliver på 300 rigsdaler.
300? Men han kan jo ingenting. Han kan umuligt koste mere end 200.
- Han er vifte. - Vifte?
Siden hvornår? Han er alt for stor til at hænge i loftet.
Det er, hvad jeg har fået at vide.
Men så mange penge har jeg ikke.
Hvorfor er han så dyr?
Er det brevet? Fordi jeg sagde, jeg ville gå til generalguvernøren?
Det kan koste mig livet. Jeg troede, jeg kunne stole på dig.
Desuden er det selvisk at fjerne et barn herfra og tvinge ham ned i Freegut.
Må jeg købe ham på afdrag?
Anna!
Undskyld mig, kan De hjælpe mig?
Før du ved af det, har du råd til at købe din dreng.
- 300 rigsdaler? - Han er vifte.
Virkelig? Hvorfor sidder han så med til bords?
Vær sød at rejse dig op, min ven. Og stil dig derhen.
Må jeg se dig vifte?
300 rigsdaler for en gulvvifte?
Og du kalder dig selv forretningskvinde?
Javel.
Vift, min ven.
Frederik?
Ville hun ikke have mig med?
Kom her.
Så, så, lille ven. Op med humøret. Det hele skal nok blive godt igen.
Gå du over og tag en småkage og et stykke kandis.
Tænk, at Petrine kunne gøre det mod Dem.
Det er helt utilgiveligt. Jeg begriber ikke det sorte had.
De mener, vi skal stå til regnskab for vores forfædres synder.
Vi har ikke opfundet slaveriet. Vi prøver at rette op på uhyrlighederne.
Miss Heegaard og generalguvernøren i særdeleshed.
En.
To.
Tre.
Fire.
Fem.
Seks... syv.
- Mere te? - Ja tak.
Otte.
Ni. Det er snart overstået.
Ti.
11.
12. Så.
Tag du bare skjorten på igen.
Er det nødvendigt?
De er over det hele med deres obeah-magi.
Frygter De ikke at blive forgivet og ende som gryderet -
- for menneskeædende vilde sorte horder?
Det har jeg nu ikke tænkt over.
De damer.
Nå, hvordan er så admiral Irminger?
Jeg er lettet over, at generalguvernøren bad kongen om militær assistance.
Alt andet ville være naivt.
Vi glæder os til at træffe admiralen igen til sammenkomsten hos Dem.
Ja. Vi glæder os alle.
Bliv bare siddende. Jeg vil bare se, hvordan det skrider frem med Esther.
- Er hun flittig? - Ja.
Kom her, min egen.
Ja, miss Heegaard.
Her i huset taler vi dansk. Kom, kom.
Det sker hele tiden.
- Kan hun noget i et køkken? - Ja.
Hun er god til at gøre rent.
Gudrun, hvordan skal vi komme gennem sammenkomsten for Irminger -
- uden en housekeeper?
Hvis du hører om en egnet, må du ikke holde dig tilbage.
- Du skal ikke søge den plads. - Jeg kan være tæt på Frederik.
Miss Heegaard har bestemt over dig længe nok. Ned med hovedet.
De ved, hvem du er.
Bliv her og lad være med at gøre noget dumt.
Alle de negere, der hader miss Heegaard, skal ikke sætte ild til mit hus.
Hvad glor I på? Hun er ikke hvid, men frikulørt ligesom os andre.
Væk!
Kom ind.
- Du er hurtigt tilbage, min kære. - Jeg er ikke din kære.
Jeg vil være, hvor min søn er.
Jeg ved, hvad du er i stand til.
Jeg sværger, at hvis du sælger min dreng eller gør ham ondt...
Det kunne jeg ikke drømme om!
Jeg købte dig på fortet for min sidste skilling -
- da du var et lille barn, og din master solgte din mor.
Er dét takken? Du forlader mig og truer med at sladre?
- Jeg skulle arbejde for dig! - Ja, som vifte.
Det er hårdt arbejde at hænge i loftet.
Hvad vil du?
Gudrun siger, du søger en housekeeper.
Lønnen er fem rigsdaler om ugen. Kost og logi er ikke inkluderet. Ønsker du det?
- Ja tak. - Kost og logi er tre rigsdaler.
Du kan begynde med det samme. Lige en sidste ting.
De frikulørte sover med de ufrie eller i køkkenet.
Du må ikke sove med Frederik i værelset.
Du er naturligvis fri til at gøre, som du vil.
- Jeg vil gerne bo her. - Velkommen tilbage.
Kom.
Frederik!
Frederik?
Det er det, de gør, de hvide.
Miss Heegaard er ikke hvid.
Jo, hun er.
Jeg kan godt hjælpe dig.
Men det koster.
Dig? Du ved, hvad der sker.
Vil du have din søn tilbage?
Græd ikke.
Forfædrene brugte dem her til beskyttelse i krig.
- Du er ikke afrikaner. - Min far kom hertil fra Afrika.
- Tom, jeg er kristen. - Det er jeg også.
Men det lader ikke til, at Jesus hjælper dig, vel?
Sådan her får du din søn tilbage.
Hvad skal jeg gøre med dem?
Tag en selv og giv den anden til din søn.
Sådan får du ham tilbage.
Jeg hjælper dig.
Og så hjælper du mig.
Master Irminger, ham har Djævlen sendt.
Ham skal vi af med.
Eller han bliver vores undergang.
- De har andre betingelser. - De er ikke udviklet som os.
Det er klart, de er underudviklet. Det ville admiralen også være, hvis...
Men hvad med Bibelen?
Det har ikke noget med Vorherre eller abolitionistisk sludder at gøre.
Det er biologi. Det er naturstridigt at blande racerne.
Det er videnskabeligt bevist.
Har Hagensen da ret til at behandle sine ufrie værre end dyr?
Jeg hører, at han lod en ufri besørge i munden på en anden som straf.
Efter at han havde givet ham 100 piskeslag og smurt hans ryg ind i salt.
Og absolut ingen sårbehandling.
Det siges, at han forgriber sig på pigerne i ét væk -
- og fører regnskab med det.
Ellers tak. Et glas limonade vil være at foretrække.
Stakkels lille menneske. Er der ingen retfærdighed til -
- at du skal straffes for en skæbne, du ikke selv har valgt?
Nu vifter jeg lidt for dig. Kom, kom, slip.
Lad mig.
De svarede mig ikke før. Har Hagensen ret til at behandle sine ufri værre end dyr?
I modsætning til dyr mærker negrene nærmest ingen smerte.
- Hagensens rejser hjem til Danmark. - Rejser de tilbage?
Hvorfor? Nu er vi jo beskyttet af flåden.
Økonomiske problemer. Han kan vist ikke betale sine skatter.
Er det ikke dejligt, jeg vifter dig lidt om snuden? Lille flittige mus.
Nej tak.
Petrine, må jeg få lemonaden?
Ja.
Vent. Der er noget, jeg må fortælle Dem, miss Heegaard.
- Hvem gav dig den gift? - Hun har sagt undskyld.
Var det Esther?
Petrine, hjælp ham.
Var det Frigg?
Tom?
Åh gud!
Hvordan kunne du, Tom?
Lad mig forklare, master Peter.
Hvad har jeg gjort dig? Hvad?
Andet end at elske dig, som var du min egen bror?
Det er din egen skyld, Tom.
Jeg beder Dem, master Peter.
Master Peter, jeg beder Dem.
- Det der hjælper ingenting. - Hvad mener De?
Hvis formålet er at skræmme negrene, er det alt for let.
- For let? Manden er døende. - Døden rager negrene en fjer.
Er døden ikke en straf?
Så længe han hænger i ét stykke, tror de, at han genopstår hjemme i Afrika.
Hvad havde De i tankerne?
At partere ham?
Skal jeg tage mig af det? Det er Dem, der bestemmer, hr. Scholten.
Tyendet står her, og herskaberne herovre.
Tak.
Forresten så vil jeg gerne ...
Nej, der er vist sket en fejl.
Det er vigtigt, at De ikke ser ned. Der tænker jeg særligt på Dem.
Ellers virker det ikke efter hensigten.
Jeg så gerne din hånd på huggeblokken, men det ønsker dine herskaber ikke.
Det her sker, når man saver den gren over, man sidder på.
Dig.
Ja.
Hvis du vil være så venlig.
Du skal holde hans arm. Hold her.
Nå jo. En sidste bemærkning:
Den første, der kigger væk, får samme tur. Er det forstået?
Hørte du ikke, hvad jeg sagde?
Jeg skal nok få dig væk herfra.
Jeg vil have min søn.
- Han er min. - Petrine.
Det har han aldrig været.
Kom her, Frederik.
Kom, min dreng.
Du skal ikke vise dig her mere.
Miss Petrine.
- Miss Petrine. - Undskyld, Sorte Svend. Vækkede jeg dig?
Du kan godt gøre noget for at få din søn tilbage.
Du må ikke fortælle miss Gudrun om det. Lover du?
Det lover jeg. Hvordan?
Hvordan får jeg min dreng tilbage?
Vi tager af sted i morgen.
- Hvorhen? - Du får se.
Men du nævner ikke miss Heegaard. Ingen gråd, og du taler ikke dansk.
Peter... Peter?
Admiral Irminger?
Hvor er generalguvernøren?
Han hastede til fortet i Frederiksted. Der er noget under opsejling.
Måske et oprør.
- Hvorfor er De ikke med ham? - Han frabad sig min tilstedeværelse.
Miss Heegaard, kender De forresten noget til det her?
Nogen placerede en seddel i min jakkelomme.
Der står, at det var Dem, der sendte brevet til kongen.
De er ukarakteristisk tavs, miss Heegaard.
Har De slet ikke noget at sige til Deres forsvar?
Jeg er i bund og grund en simpel militærmand -
- med en forkærlighed for orden.
Men jeg er også dansk til benet, og jeg vil gøre alt for -
- at mit fædreland kan bestå så længe som muligt.
Der er love, regler, retningslinjer, systemer.
Det er limen, der holder sammen på det hele og adskiller os fra dyrene.
Hvis man bryder reglerne, styrter systemet, og hvad er vi så -
- andet end en flok huleboere, der lever uden rammer og formål?
Jeg vil til bunds i den her sag -
- ikke bare for mig selv, men for os alle sammen. For fædrelandet.
Må jeg se det brev, det drejer sig om?
Nu har De ingen beviser.
Seddel, brev eller ej finder jeg beviser for at komme til bunds i den her sag.
Så må det jo afgøres i retten.
- Hvad er det, De vil have? - At de implicerede får deres straf.
Kan vi ikke ordne det på anden vis?
- Lemlæstelse eller pisk? - Lemlæstelse?
Pisk. Men jeg forlanger, at sagen dermed er afsluttet.
Absolut.
- Er I oprørere? - Ikke kun os.
Vi har grupperinger over hele øen. Det her er bare vores.
Er du deres leder?
- General Buddhoe er lederen. - General?
- Han er slave. Han har lagt planen. - Om at dræbe alle de hvide?
Ingen skal dræbes, siger Buddhoe. Alle mødes på fortet i Frederiksted.
- Hvem er alle? - Alle slaverne på øen.
Alle? Men det er jo tusindvis.
Vi har planlagt det i månedsvis.
Er det din plan for at få min søn igen?
- Hvor skal du hen? - Jeg er ikke slave. Jeg er fri!
Men din søn er stadig slave, fordi du ikke havde råd til at købe ham.
Når alle er frie, kan du bare hente ham.
Uden at det koster dig noget.
- Er De klar, miss Heegaard? - Ja.
Hvor bliver general Buddhoe af?
Vi har ventet i timevis. Ingen er kommet.
Ved du, hvor mange grupperinger der er? Hvis han skulle forbi alle og sige -
- "af sted mod fortet i Frederiksted," ville vi aldrig blive frie.
- Hvad venter I så på? - Signalet.
Nu!
Kom.
- Hvad foregår her? - Slaveriet er ophævet.
Hvor er generalguvernøren? Hvor er admiral Irminger?
Hvad skal der blive af os?
Jeg er tilsendt af Hans Majestæt Kongen for at yde beskyttelse -
- også mod Deres luner, Scholten. Hvordan kunne De sige det?
"You are free." Vorherre bevares!
Admiral Irminger, hvad er der sket?
Generalguvernøren har frigivet negrene. Hele bundtet.
Det sorte rakkerpak truede med at brænde øen af. Så bøjede han af.
Det er et slagtilfælde. Ti dråber på tungen, tre gange i døgnet.
Et slagtilfælde? Har han sat negrene fri?
Sådan. Uden Hans Majestæts tilladelse. Det er landsforræderi.
Vent, til Danmark får nys om det. Vi kunne have bombet negrene tilbage til markerne.
Her agerer man guvernante, når man kunne have slået oprøret ned. Slagtilfælde, vås!
Peter?
Du har frigivet negrene.
Peter! Peter!
Jeg henter noget vand til dig.
Frederik.
Frederik?
I er frie. I kan gøre, som det passer jer.
Frederik?
Esther, har du set min søn? Jeg kan ikke finde ham.
Hvis du ser ham, så sig, at hans mor leder efter ham.
Ned.
Jeg er virkelig ked af det hele, men jeg må finde min søn.
Jeg havde også en dreng engang.
- Det anede jeg ikke. - Du spurgte aldrig.
Min master tog ham. Jeg så ham aldrig efter det.
Det gør mig ondt, men jeg er nødt til at finde min søn.
Hvorfor skulle jeg hjælpe dig?
Du har aldrig hjulpet mig.
Dig, miss Heegaard og guvernøren. I er ens, alle sammen.
Jeg er ikke doven. Jeg er god til at plukke!
Frederik?
Anna, hvor er min søn? Sig det.
Anna!
Hvad er der sket?
Du sladrede om mig. Det var det, der skete.
Den der skal også med.
Også den plante der.
Peter!
- Frederik! - Mor!
Peter?
Generalguvernør von Scholten er på vej hjem til Danmark. Uden Dem.
- Slip mig. - Slip ham.
Peter, slip ham.
En æra er forbi.
Sønderknust som en fader, der skuffes af sine børn -
- kan von Scholten vende hjem til sin hustru og familie i Danmark -
- og vil i fremtiden blive hyldet som en ægte dansk folkehelt.
Og selvom slaverne nu har fået det, som de ville -
- vil der opstå blodige arbejderoprør og et voksende økonomisk underskud.
Danmark vil blive træt af besværet -
- og vil en dag sælge øerne helt uden at spørge beboerne.
Frederik, Petrine og Anna -
- ja, dem kommer historien ikke til at melde meget om.
Danmark længe leve!
Tekster: Mikkel Holst og H. S. Kristiansen Dansk Video Tekst